text: 
  MØDES TO GANGE
  
  Sæsonen indledes som nævnt 16. marts med opgøret mellem AGF og 
  Brøndby, og dagen efter følger kampene: Ikast-Lyngby, B 1903-Silkeborg, 
  AaB-Vejle og FremOB.
  
  De 10 hold i Superligaen skal mødes to gange i løbet af foråret, og
   det giver således 18 runder med afslutning den 23. juni, hvor 
  programmet ser således ud:
  
  Lyngby-Brøndby, Silkeborg-AGF, Vejle-Ikast, Frem-B 1903 og AaB-OB.
  
  Hvad der skal ske efter sommerferien tager Divisionsforeningen først 
  stilling til på generalforsamlingen den 26. januar.
  
  Her vil det ligeledes blive afgjort om turneringen skal vendes, så 
  der i modsætning til hidtidig praksis spilles efterår/forår.
  
  Bliver det tilfældet kåres årets danmarksmester den 23. juni.
  
  Uden dog at opnå meget mere end æren, fordi DM-guldet mod sædvane 
  ikke vil give adgang til Europa Cup turneringerne.
  
  Skulle et flertal i Divisionsforeningen mod forventning imidlertid ønske
   at bibeholde turneringen forår/efterår rykker to hold ud af 
  Superligaen.
  
  Hvorefter de otte bedst placerede hold fra efteråret spiller om 
  mesterskabet i et alle-mod-alle slutspil.
  
  
  
  